CELEX: 52016PC0233
Language: bg
Date: 2016-04-29
Title: Предложение за РЕШЕНИЕ НА СЪВЕТА за определяне на позицията, която да бъде заета от името на Европейския съюз в рамките на Общия съвет на Световната търговска организация по отношение на искането на Европейския съюз за удължаване на срока на освобождаване от задължения в рамките на СТО по отношение на автономния преференциален режим за Западните Балкани

ЕВРОПЕЙСКА КОМИСИЯ
            Брюксел, 29.4.2016
            COM(2016) 233 final
            2016/0123(NLE)
            Предложение за
            РЕШЕНИЕ НА СЪВЕТА
            за определяне на позицията, която да бъде заета от името на Европейския съюз в рамките на Общия съвет на Световната търговска организация по отношение на искането на Европейския съюз за удължаване на срока на освобождаване от задължения в рамките на СТО по отношение на автономния преференциален режим за Западните Балкани
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               Целта на настоящото предложение е да се определи позицията, която да бъде заета от Европейския съюз в рамките на Общия съвет на Световната търговска организация (СТО), по отношение на удължаването на срока на освобождаване от задължение в рамките на СТО във връзка с автономните търговски преференции, които следва да се предоставят от Европейския съюз на Западните Балкани до 31 декември 2021 г.
            
            
               Това ще бъде третото удължаване на срока на освобождаване от страна на СТО. 
            
            
               На 8 декември 2000 г. Общият съвет на СТО се съгласи да предостави на Европейския съюз дерогация от задълженията му по член I, параграф 1 от ГАТТ от 1994 г. до необходимата степен, която да позволи на Европейския съюз да предостави преференциално третиране на държави бенефициери за срок до 31 декември 2006 г.
                  1
                На 28 юли 2006 г. на Европейския съюз бе предоставено удължаване на срока до 31 декември 2011 г.
                  2
                На 5 декември 2011 г. на Европейския съюз бе предоставено удължаване на срока до 31 декември 2016 г.
                  3
                
            
            
               •Съгласуваност със съществуващите разпоредби в областта на политиката
            
            
               Европейският съюз предостави преференциални тарифи за Западните Балкани въз основа на Регламент (ЕО) № 2007/2000 на Съвета от 18 септември 2000 г., с който се въвежда безмитно или преференциално третиране за продукти с произход от Западните Балкани (Албания, Босна и Херцеговина, Хърватия, бившата югославска република Македония, Косово
                  4
               , Черна гора и Сърбия). Регламент (ЕО) № 2007/2000 беше съществено изменян няколко пъти и беше кодифициран с Регламент (ЕО) № 1215/2009 на Съвета
                  5
               . През 2011 г. бяха въведени допълнителни изменения въз основа на Регламент (ЕС) № 1336/2011 на Европейския парламент и на Съвета от 13 декември 2011 г.
                  6
               , а именно за удължаване на срока на автономните търговски преференции до 31 декември 2015 г. С Регламент (ЕС) № 517/2013
                  7
                Хърватия се изважда от обхвата на Регламент (ЕО) № 1215/2009 на Съвета след присъединяването ѝ към ЕС.
            
            
               Европейският съюз прие Регламент (ЕС) 2015/2423 на Европейския парламент и на Съвета от 16 декември 2015 г., с който допълнително измени Регламент (ЕО) № 1215/2009 на Съвета и поднови автономният преференциален режим за Западните Балкани до 31 декември 2020 г. 
            
            
               •Съгласуваност с другите политики на Съюза
            
            
               Не е приложимо.
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               В член 218, параграф 9 от Договора за функционирането на Европейския съюз (ДФЕС) е предвидено, че когато в рамките на орган, създаден с международно споразумение, трябва да бъде взето решение с правно действие, Съветът, по предложение на Комисията или на върховния представител на Съюза по въпросите на външните работи и политиката на сигурност, приема решение за установяване на позицията, която да бъде заета от името на Европейския съюз. Предоставянето на освобождаване във връзка с допълнителни автономни търговски преференции, предоставени от Европейския съюз на Западните Балкани, попада в обхвата на тази разпоредба, тъй като решението е взето в рамките на орган, създаден по силата на международно споразумение (Общия съвет на СТО или Министерската конференция), което засяга правата и задълженията на Европейския Съюз.
            
            
               •Субсидиарност (при неизключителна компетентност) 
            
            
               Не е приложимо.
            
            
               •Пропорционалност
            
            
               Не е приложимо.
            
            
               •Избор на инструмент
            
         
         
            
               Не е приложимо.
            
            
               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО 
            
            
               Не е приложимо.
            
            
               4.ОТРАЖЕНИЕ ВЪРХУ БЮДЖЕТА
            
            
               Не е приложимо.
            
            
               5.ДРУГИ ЕЛЕМЕНТИ
            
            
               Не е приложимо. 
            
            
               2016/0123 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               за определяне на позицията, която да бъде заета от името на Европейския съюз в рамките на Общия съвет на Световната търговска организация по отношение на искането на Европейския съюз за удължаване на срока на освобождаване от задължения в рамките на СТО по отношение на автономния преференциален режим за Западните Балкани
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
            
            
               като взе предвид предложението на Европейската комисия, 
            
            
               като има предвид, че:
            
            
               (1)В член IX, параграфи 3 и 4 от Маракешкото споразумение за създаване на Световната търговска организация („Споразумението за СТО“) се установяват процедурите за освобождаване от задължение, произтичащо от Споразумението за СТО или от многостранните търговски споразумения. 
            
            
               (2)Регламент (ЕО) № 2007/2000 на Съвета от 18 септември 2000 г., с който се въвежда безмитно или преференциално третиране за продукти с произход от Западните Балкани (Албания, Босна и Херцеговина, Хърватия, бившата югославска република Македония, Косово
                  8
               *, Черна гора и Сърбия) беше съществено изменян няколко пъти и кодифициран с Регламент (ЕО) № 1215/2009 на Съвета
                  9
               . С Регламент (ЕС) № 1336/2011 на Европейския парламент и на Съвета
                  10
                от 13 декември 2011 г. се удължава предоставянето на автономни търговски преференции до 31 декември 2015 г. С Регламент (ЕС) № 517/2013
                  11
                Хърватия се изважда от обхвата на Регламент (ЕО) № 1215/2009 на Съвета след присъединяването ѝ към Европейския съюз. С Регламент (ЕС) № 2423/2015 на Европейския парламент и на Съвета от 16 декември 2015 г. се удължава предоставянето на автономни търговски преференции до 31 декември 2020 г. С Регламент (ЕО) № 1215/2009 на Съвета, с последните му изменения, се предвижда свободен достъп до пазара на Съюза за продукти с произход в държавите и териториите от Западните Балкани, с изключение на някои селскостопански продукти, които се ползват от ограничени отстъпки под формата на безмитни тарифни квоти.
            
            
               (3)Ако Европейският съюз не бъде освободен в необходимата степен от задълженията по член I, параграф 1 и член XIII от ГАТТ от 1994 г., ще се наложи режимът, предоставен в рамките на автономните търговски преференции, да се разшири, така че да обхване всички други държави — членки на Световната търговска организация (СТО). 
            
            
               (4)В интерес на Европейския съюз е да поиска удължаване на срока на освобождаване от задължения в рамките на СТО във връзка с автономни търговски преференции, предоставени от Европейския съюз на Западните Балкани съгласно член IX, параграф 3 от Споразумението за СТО. 
            
            
               (5)От Европейския съюз се изисква да внесе такова искане в СТО.
            
         
         
            
               (6)Поради това е целесъобразно да бъде определена позицията, която да бъде заета от Европейския съюз в рамките на Общия съвет на СТО по отношение на посоченото искане, 
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Позицията, която да бъде заета от името на Европейския съюз в рамките на Общия съвет на Световната търговска организация, е да се поиска удължаване на срока на съществуващото освобождаване от задължения в рамките на СТО във връзка с автономни търговски преференции, предоставени от Европейския съюз на Западните Балкани до 31 декември 2021 г., и да се подкрепи приемането на това искане. 
            
            
               Тази позиция се изразява от Комисията. 
            
            
               Член 2
            
            
               Настоящото решение влиза в сила в деня на приемането му. 
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  WT/L/380.
               
               
                  
                     (2)
                  WT/L/654.
               
               
                  
                     (3)
                  WT/L/836.
               
               
                  
                     (4)
                  Съгласно Резолюция на Съвета за сигурност на ООН 1244/99.
               
               
                  
                     (5)
                  ОВ L 328, 15.12.2009 г., стр. 1.
               
               
                  
                     (6)
                  ОВ L 347, 30.12.2011 г., стр. 1.
               
               
                  
                     (7)
                  ОВ L 158, 10.6.2013 г., стр. 1.
               
               
                  
                     (8)
                  *Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.
               
               
                  
                     (9)
                  ОВ L 328, 15.12.2009 г., стр. 1.
               
               
                  
                     (10)
                  ОВ L 347, 30.12.2011 г., стр. 1.
               
               
                  
                     (11)
                  ОВ L 158, 10.6.2013 г., стр. 1.